Diari Oficial de la Generalitat Valenciana


Sumari del DOGV 8235, del 15-02-2018 (2018/1043)

Informació pública de la suspensió de l'atorgament de llicències urbanístiques.
-------------------------------------------------------------------------------

### Dades del document

Número de DOGV
:   8235

Data del DOGV
:   15-02-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/1043


Data del document
:   02-02-2018

Organisme emissor
:   Ajuntament de l'Alcúdia de Crespins

Tipus de document
:   Anunci

Descriptors 

:   * Alcúdia de Crespins, l'
    * pla d'urbanisme
    * administració local

Informació pública de la suspensió de l'atorgament de llicències urbanístiques.  
 [2018/1043]  
El Ple de la corporació municipal, en sessió celebrada el dia 25 de gener de 2018, va adoptar, entre altres, acordar la suspensió de la tramitació i de l'atorgament de llicències de parcel·lació de terrenys, edificació i demolició en els àmbits on es modifica el planejament vigent. En aquests àmbits només podran atorgar-se llicències per a obres o actuacions compatibles amb l'antiga i la nova ordenació. L'eficàcia d'aquest acord requereix segons l'article 101.1 de la Llei 16/2005, de 30 de desembre, urbanística valenciana (LUV) la publicació al Diari Oficial de la Generalitat Valenciana (DOGV), on s'indicaran els àmbits i els tipus de llicències afectades. A aquests efectes i seguint els criteris de l'equip redactor l'acord es limita a les llicències de parcel·lació, edificació i demolició que afecten les següents:  
  
A) Unitats d'execució del sòl urbà:  
- UE Eixample Nord-1  
- UE Eixample Nord-2  
- UE Eixample Est-1  
- UE Eixample Est-2  
- UE Eixample Est-3  
- UE Eixample Nord-oest-1  
- UE Eixample Nord-oest-2  
- UE Eixample Oest-1  
- UE Eixample Oest-2  
- UE Nord dels Sants-1  
- UE Nord dels Sants-2  
- UE Riu Nou-1  
- UE Riu Nou-2  
- UE Estació Sud  
  
B) Catàleg de béns i espais protegits. En relació als edificis i elements inclosos en les fitxes de protecció identificades numèricament (de la núm. 1 a la núm. 16) al Catàleg de béns i espais protegits, la suspensió, seguint els criteris de l'equip redactor, únicament afectarà aquelles actuacions que puguen afectar els valors objecte de protecció i que estan concretats a cada fitxa. Això no obstant, es podran atorgar llicències sempre que no interferisquen i respecten els valors protegits.  
  
Les persones físiques i jurídiques interessades podran consultar la informació relativa a la suspensió acordada en la pàgina de la seu electrònica de l'Ajuntament, en la direcció www.alcudiadecrespins.sedeelectronica.es, i presencialment, en les dependències municipals de la Secció d'Urbanisme i Medi Ambient, en els dies laborables i hores d'oficines. Cosa que es fa pública per a coneixement general i als efectes oportuns, significant a les persones físiques i jurídiques que tinguen drets o interessos legítims que poden resultar afectats per l'acord plenari transcrit que, contra aquest acord municipal, que és definitiu i posa fi a la via administrativa, podran interposar, alternativament, els recursos següents:  
a) Amb caràcter potestatiu, el recurs de reposició davant del Ple de l'Ajuntament, en el termini d'un mes comptat a partir de l'endemà de la data de publicació d'aquest anunci en el Diari Oficial de la Generalitat Valenciana.  
b) Directament, el recurs contenciós administratiu davant del jutjat d'aquest ordre jurisdiccional amb seu a València, en el termini de dos mesos comptats des de l'endemà de la data de la publicació d'aquest anunci en el diari oficial mencionat.  
  
Això sense perjudici que puguen deduir qualsevol altre recurs administratiu o judicial que estimen que tenen dret.  
  
L'Alcúdia de Crespins, 2 de febrer de 2018.- L'alcalde: José Vicente Garrigós Gallego.